Avaloos uurime, kas lõpuks saab ka Eesti endale tööõnnetus- ja kutsehaiguskindlustuse - kell 12.20 on stuudios sotsiaalminister Hanno Pevkur. Rain Kooli meediakommentaar keskendub täna Toby Harndeni Afganistani raamatu ümber lahvatanud militaarskandaalile. Kevade esimesel päeval algavad viimased ettevalmistused suviseks noorte laulu-ja  tantsupeoks. Juba täna on kogunenud Tallinna Lauluväljakule noored üle Eestimaa ning selgub kõigele lisaks ka laulupeo supp! Eesti keele instituudi direktor Urmas Sutrop kõneleb kahest Kolga-Jaani mehest: Villem Reimanist ja Friedrich Amelungist, kelle mõtted eesti rahva haridusest on koondatud ühte raamtusse. Rahvusvaheline teatripäev läheneb - meie reporter Piret Rist ajab juttu Rakvere teatri helimehe Tarmo Keskkülliga, kelle muusikaline kujundus lavastusele "Unenäokohvik" on üks selleaastase teatripreemia  nominentides.    Välisteemad: Liibüas on Lääneriikide raketirünnakus hävitatud Moammar Gaddafi sõjaline peakorter, lahingutegevus käib nii Benghazis kui ka pealinnas Tripolis. Kuidas võib areneda konflikt Liibüas ja kuidas see mõjutab kogu sündmuste käiku araabia maades, kommenteerib Hannes Hanso. Liibüa ja Afganistani teemadel räägime kell 13.20 ka erukolonelleitnant Leo Kunnasega.